./data/phi0474/phi057/phi0474.phi057.perseus-lat1.xml
Peloponnesias civitates omnis maritimas esse hominis non nequam sed       etiam tuo iudicio probati Dicaearchi tabulis credidi  is multis       nominibus in Trophoniana Chaeronis narratione Graecos in eo       reprendit quod mare tantum secuti sint nec ullum in Peloponneso locum       excipit  quom mihi auctor placeret (etenim erat ἱστορικώτατοσ et vixerat in Peloponneso), admirabar tamen et       vix adcredens communicavi cum Dionysio  atque is primo est       commotus, deinde, quod de †deo cum† isto Dicaearcho       non minus bene existimabat quam tu de C  Vestorio, ego de M  Cluvio, non dubitabat quin ei crederemus  Arcadiae censebat esse Lepreon quoddam maritimum; Tenea       autem et Aliphera et Tritia       νεόκτιστα ei videbantur, idque τῷ τῶν νεῶν καταλόγῳ confirmabat ubi mentio non fit istorum  itaque istum ego locum totidem verbis a Dicaearcho transtuli   Phliasiosautem dici sciebam et ita fac ut habeas; nos quidem sic habemus  sed       primo me ἀναλογία deceperat, Φλιοῦσ, Ὀποῦσ, Σιποῦσ, quod Ὀπούντιοι, Σιπούντιοι  sed hoc continuo correximus